OpenLLM-France/wikimedia huggingface dataset:
# Amazic de l'Atles Mitjà Oriental

L'amazic de l'Atles Mitjà Oriental és un continu dialectal amazic parlat a les parts oriental i nord-oriental de l'Atles Mitjà, al Marroc. Aquest dialectes són els de les tribus Aït Seghrushen, Aït Waraïn, Marmusha, Aït Alaham, Aït Yub i Aït Morghi.
Malgrat el fet que són mútuament intel·ligibles amb els dialectes veïns del tamazight del Marroc Central i que generalment hi són classificats amb ells, aquests dialectes actualment es consideren part de les llengües zenetes i són intermedis entre el rifeny i les llengües amazigues de l'Atles.
Entre aquests dialectes zeneti, el dels Aït Seghrouchen i Aït Waraïn han estat objecte de més estudis, mentre que pocs estudis s'han centrat en els dialectes dels Aït Yub i Aït Morghi.

## Referències

* 1 2 M. Kossmann, The Arabic Influence on Northern Berber, pp.20-22 (Brill, 2013)
* ↑ Annales de géographie: bulletin de la Société de géographie, Volume 33, p.275 (A. Colin, 1924)
* ↑ J. Bourrilly, Éléments d'éthnographie marocaine, p.42 (Larose, 1932)
* ↑ G. S. Colin, Carte linguistique du Maroc (1934)
* ↑ Revue d'ethnographie et des traditions populaires, Volume 2, p.68 (Société française d'ethnographie, 1921)
* ↑ M. Kossmann, Berber subclassification (preliminary version, unpublished), pp.2-3
# Amazona de Jamaica becclara

L'amazona de Jamaica becclara (Amazona collaria) és una espècie d'ocell de la família dels psitàcids que habita la selva humida i conreus de les muntanyes de Jamaica.
# Amazona farinosa septentrional

L'amazona farinosa septentrional (Amazona guatemalae) és una espècie d'ocell de la família dels psitàcids que habita la selva humida i boscos de ribera des del sud de Mèxic fins al nord de Panamà. Ha estat considerada coespecífica d'Amazona farinosa.
# Amazona festiva septentrional

L'amazona festiva septentrional (Amazona bodini) és una espècie d'ocell de la família dels psitàcids que habita boscos de ribera i sabanes de l'est de Colòmbia i Veneçuela.

## Taxonomia

Considerat freqüentment una subespècie d'Amazona festiva, ha estat considerat recentment una espècie diferent.

## Referències

* ↑ http://www.termcat.cat/ca/Diccionaris_En_Linia/233/Fitxes/catal%C3%A0/A/280/ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo (Zoo de Barcelona); Institut Català d'Ornitologia; TERMCAT, Centre de Terminologia]
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Amazona frontblava

L'amazona frontblava o lloro de front blau o lloro de l'Amazones (Amazona aestiva) és una espècie d'ocell de la família dels psitàcids amplament emprat com a ocell de gàvia.

## Morfologia

* Fa una llargària d'uns 38 cm.
* És un lloro verd, com tots els del gènere Amazona, amb plomes blaves al front i groc a les galtes i el capell, si bé varia molt la distribució d'aquests colors en funció dels diferents individus.
* El bec és bàsicament negre.
* Sense dimorfisme sexual evident.

## Distribució i hàbitat

Habita els boscos i terres de conreu de Bolívia a l'est dels Andes, el Paraguai, sud i est del Brasil i nord-est de l'Argentina. Emprat profusament com ocell de gàbia ha fugit a la natura en diferents països, com ara a Catalunya.

## Llista de subespècies

Se n'han descrit dues subespècies:
* Amazona aestiva aestiva (Linnaeus, 1758). Est de Brasil
* Amazona aestiva xanthopteryx (Berlepsch, 1896). Bolívia, Paraguai, nord de l'Argentina i sud-oest de Brasil

## Referències

* ↑ el lloro de front blau al SIOC (català) Ref. 17/10/2011
* ↑ «Amazona frontblava». Gran Enciclopèdia Catalana. Barcelona: Grup Enciclopèdia Catalana.
* ↑ David Alderton (2003). The Ultimate Encyclopedia of Caged and Aviary Birds. London, England: Hermes House. p. 230. ISBN 184309164X. (anglès)
* ↑ Distribució del lloro de front blau a INFONATURA (anglès) Rev. 17/10/2011
* ↑ Comunicació d'un albirament de lloro de front blau a Catalunya (català) Rev. 17/10/2011
# Amazona galtablava

L'amazona galtablava (Amazona rhodocorytha) és una espècie d'ocell de la família dels psitàcids que habita boscos i manglars de l'est del Brasil.

## Descripció

L'amazona galtablava té una corona vermella brillant que s'esvaeix a marró porpra a la part posterior. Les galtes i la gola són blaves i el plomatge de l'ala i el cos és verd amb marques fosques a la part posterior del coll. Es poden veure taques negres i vermelles a les ales quan s'estenen i les plomes de la cua tenen marques vermelles i puntes grogues. El bec i les potes són grises i l'iris de l'ull és marró ataronjat.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ «Appendices | CITES». cites.org. [Consulta: 14 gener 2022].
* ↑ «Red-browed Amazon (Amazona rhodocorytha)». ARKive. Arxivat de l'original el 2013-09-21. [Consulta: 20 setembre 2013].
# Ambush marketing

L'ambush marketing és un tipus de campanya de màrqueting que té lloc al voltant d'un esdeveniment però que no inclou el pagament dels grans i normalment costosos contractes signats amb l'organització de l'esmentat esdeveniment. Per a la majoria d'actes amb un mínim de repercussió, una marca pagarà per ser-hi present de forma exclusiva del seu sector i això fa que no hi pugui haver publicitat de la competència, de forma oficial. Totes aquelles altres marques, llavors, han de trobar la manera de promocionar-se aprofitant l'esdeveniment però sense pagar a l'organització però sense fer res d'il·legal.

## Bibliografia

* Pelanda, Brian. The Anti-Competitive Olympic Games 54 Orange County Lawyer, 32 (Juliol 2012).
* Skildum-Reid, Kim. The Ambush Marketing Toolkit, McGraw-Hill, Setembre 2007. ISBN 0-07-013808-7.
* Cornelius, Steve. "Ambush Marketing in Sport" 2011/4 Global Sports Law and Taxation Reports, 12 (desembre 2011).
# American Egg Board

L'American Egg Board (AEB) és una associació de productors d'ous dels Estats Units d'Amèrica, fundada l'any 1975.
Els productors d'ous dels EUA es reuneixen, d'acord amb les autoritats estatutàries, per establir, finançar i executar programes coordinats, en recerca, educació i promoció, tot orientat a impulsar la demanda d'ous i ovoproductes. L'AEB i totes les activitats del programa estan finançades per productors d'ous dels Estats Units, amb l'aprovació del Departament d'Agricultura dels Estats Units (USDA).
El Consell està format per 18 membres i 18 suplents procedents de totes les regions del país que són nomenats pel secretari d'Agricultura. El personal de l'AEB duu a terme els programes sota la direcció de la Junta. AEB es troba a Chicago.

## Referències

* ↑ United States House Committee on Agriculture Subcommittee on Livestock (1994), Egg Research and Consumer Information Act Amendments of 1993 : hearing before the Subcommittee on Livestock of the Committee on Agriculture, House of Representatives, One Hundred Third Congress, first session, on H.R. 1637, September 14, 1993, <https://archive.org/details/eggresearchconsu00unit>
* ↑ «About - Incredible Egg» (en anglès americà). [Consulta: 19 maig 2016].
* ↑ Brulliard, Karin «How eggs became a victory for the animal welfare movement» (en anglès). Washington Post, 28-10-2021. ISSN: 0190-8286.
* ↑ Thielman, Sam «American Egg Board's work to thwart plant-based mayo was wrong – USDA» (en anglès). The Guardian, 07-10-2016 [Consulta: 6 gener 2024].
* ↑ «USDA Announces Appointments to the American Egg Board | Agricultural Marketing Service». [Consulta: 6 gener 2024].
* ↑ «American Egg Board | Agricultural Marketing Service». [Consulta: 19 maig 2016].
# American Soccer League III

L'American Soccer League (ASL) fou una competició futbolística professional disputada per clubs dels Estats Units que estigué activa entre 1988 i 1989.
Va ser creada com una competició per a clubs de la Costa Est, en contraposició de la lliga basada a la Costa Oest anomenada Western Soccer Alliance. Després de dues temporades, ambdues competicions es fusionaren el 1990 per formar l'American Professional Soccer League.

## Historial

Fonts:
| Temporada | Campió | Segon | Màxim golejador |
| 1988 | Washington Diplomats (1) | Fort Lauderdale Strikers | Jorge Acosta |
| 1989 | Fort Lauderdale Strikers (1) | Boston Bolts | Ricardo Alonso Mirko Castillo |
El 1989 els campions de l'ASL i la WSA disputaren una final nacional (National Pro Soccer Championship):
1989 ASL/WSL Championship :
| Any | Campió | Segon | Marcador | Estadi | Ciutat | Espectadors |
| 1989 | Fort Lauderdale Strikers (1) | San Diego Nomads | 3-1 | Spartan Stadium | San Jose, Califòrnia | 8.632 |

## Equips participants

* Albany Capitals (1988-89)
* Boston Bolts (1988-89)
* Fort Lauderdale Strikers (1988-89)
* Maryland Bays (1988-89)
* Miami Sharks (1988-89)
* New Jersey Eagles (1988-89)
* Orlando Lions (1988-89)
* Tampa Bay Rowdies (1988-89)
* Washington Diplomats (1988-89)
* Washington Stars (1988-89)

## Referències

* ↑ «Historical overview of the Soccer Wars». Arxivat de l'original el 2009-02-25. [Consulta: 28 març 2019].
* ↑ «Year by year standings». Arxivat de l'original el 2017-03-25. [Consulta: 28 març 2019].
* ↑ «USA - List of League Champions (leaguewise)». RSSSF. [Consulta: 9 febrer 2019].
# American Song Contest

L'American Song Contest (literalment en català: Concurs Estatunidenc de la Cançó) serà l'adaptació estatunidenca del Festival de la Cançó d'Eurovisió, on els 50 estats dels Estats Units, els cinc territoris no incorporats (Samoa Nord-americana, Guam, Illes Mariannes Septentrionals, Puerto Rico i les Illes Verges Nord-americanes) i la ciutat capital de Washington competiran per obtenir el premi a la millor cançó original del país. Christer Björkman, Anders Lenhoff, Ola Melzig i Peter Settman seran els productors, mentre que Ben Silverman serà el seu productor executiu.
Aquesta primera edició del festival, realitzat per Propagate i Universal Television Alternative Studio i emés per la NBC, va donar el tret de sortida, en horari peninsular espanyol, a la matinada del 22 de març i finalitza el 10 de maig. Originalment s'havia planejat perquè fos al cap d'any de 2021, però es va posposar finalment a 2022.

## Format

Variety va informar en 2020 que la competència comptaria amb músics professionals com solistes, duos o grups de fins a sis membres, pertanyents a cadascun dels 50 estats de Estats Units, el districte federal i els seus cinc territoris no incorporats. Aquest format posarà aquests artistes cara a cara contra altres representants en una sèrie de competències classificatòries, que conduiran a les semifinals i a la gran final en horari estel·lar a l'estil "March Madness". Els participants han de tenir com a mínim 16 anys i no poden ser bandes tribut per a participar.
Consta de cinc rondes classificatòries (d'aquestes se n'acaben classificant un total de 22 estats/territoris), dues semifinals i una Gran Final amb només 10 participants dels 56 inicials.

## Referències

* ↑ «'American Song Contest', U.S. Version Of Eurovision, Tunes Up For NBC». [Consulta: 14 maig 2021].
* ↑ «'American Song Contest' on screens in 2022». [Consulta: 26 maig 2021].
* ↑ «The American Song Contest se retrasa a 2022». [Consulta: 26 maig 2021].
* ↑ «Eurovisión da el salto a Estados Unidos: La NBC estrenará 'The American Song Contest' en 2022». [Consulta: 26 maig 2021].
* ↑ Ferme, Antonio. «‘Eurovision’-Inspired ‘American Song Contest’ Opens for Submissions» (en anglès), 08-06-2021. [Consulta: 24 juny 2021].

## Vegeu també

* Festival de la Cançó d'Eurovisió
* Festival de la Cançó d'Eurovisió Àsia
* Free European Song Contest
* AI Song Contest
* Festival de la Cançó de Turkvisió
# Americana (música)

L'americana és un gènere musical basat en la música tradicional dels Estats Units i fusionat amb elements o punts de vista més actuals. Incorpora elements del folk, rock, country-blues, bluegrass o hillbilly, country alternatiu o rockabilly.

## Artistes d'americana

Alguns artistes considerats en el gènere:
* Alison Krauss
* Band of Horses
* Bellwether
* Billy Bragg
* Bob Dylan
* Brown Bird
* The Decemberists
* Doc Watson
* Emmylou Harris
* Fleet Foxes
* George Ezra
* Gram Parsons
* Grateful Dead
* Greg Graffin
* The Jayhawks
* J. J. Cale
* John Fogerty
* Johnny Cash
* Judy Collins
* The Mavericks
* Lana Del Rey
* Leon Russell
* Levon Helm
* Lucinda Williams
* The Lumineers
* Mary Chapin Carpenter
* Mike Ness
* Mumford & Sons
* Neil Young
* Pete Seeger
* Robert Plant
* Ry Cooder
* Social Distortion
* Van Morrison
* Wilco
* Willie Nelson

## Referències

* ↑ «How do you define Americana music?» (en anglès). No Depression, 11-06-2013. Arxivat de l'original el 2016-09-27 [Consulta: 30 juliol 2018]. Arxivat 2016-09-27 a Wayback Machine.
* 1 2 Cross, Charles R. «Americana cavalcade — Neko Case, Gillian Welch, Alison Krauss». Seattle Times, 02-07-2011 [Consulta: 23 novembre 2011].
* 1 2 3 Bernstein, Jonathan. «Inside the Americana Genre's Identity Crisis». Rolling Stone, 13-09-2017. Arxivat de l'original el 2018-05-12. [Consulta: 11 maig 2018].
* ↑ Gilliland, 1969, shows 31-32.
* ↑ Willman, Chris. «Bob Weir Grateful to Get Back in Touch With His Cowboy Side at Americana Fest», 23-09-2016. [Consulta: 24 octubre 2016]. «'In all likelihood, without the Grateful Dead and without Bob Weir, there would not be an Americana community,' said Jed Hilly, executive director of the Americana Music Association...»
* ↑ McGee, Alan. «McGee on music: Why the Grateful Dead were Americana pioneers», 02-07-2009. [Consulta: 24 octubre 2016].
* ↑ Isaacs, Dave. «The Grateful Dead & The Band - original Americana groups?», 01-11-2011. [Consulta: 30 octubre 2016].
* ↑ Gilliland, 1969, shows 52, 54.
* ↑ «The Mavericks and Americana Music». Arxivat de l'original el 2016-06-05. [Consulta: 15 juliol 2019].
* 1 2 «Americana Music Association». Americanamusic.org. Arxivat de l'original el 18 d'octubre 2012. [Consulta: 4 desembre 2012].
* ↑ Gilliland, John (1969). "Blowin' in the Wind: Pop discovers folk music" (audio). Pop Chronicles. University of North Texas Libraries. Shows 1, 18.

## Enllaços externs

* The Americana Music Association
# Ametller índic

L'ametller índic (Terminalia catappa) és un arbre gros de la família tropical de les combretàcies. L'arbre s'ha estès molt per acció humana i s'ha naturalitzat des d'Àfrica al nord d'Austràlia i Nova Guinea.
Arriba a fer 35 m d'alt i té un fruit comestible (una drupa) de 5 a 7 cm de llarg amb un gust similar al de l'ametlla. Les seves fulles són grosses de 15 a 25 cm de llarg i de 10 a 14 cm d'ample. En l'estació seca són caducifolis abans de caure canvien de color. És una planta de sexualitat monoica amb flors masculines i femenines separades en el mateix arbre.

## Referències

* ↑ «Ametller índic». Cercaterm. TERMCAT. [Consulta: 3 novembre 2020].

## Enllaços externs

* ús de les fulles en aquaris
* Indian almond leaves Arxivat 2012-07-12 a Wayback Machine.- Website devoted to Indian almond leaves in folk medicine, modern medicine and aquariums.
* More Ketapang Info- Blog on Ketapang Leaves
# Amfiox

L'amfiox o llanceta (Branchiostoma lanceolatum) és una espècie de cefalocordat de la família Branchiostomidae. Com la resta de cefalocordats, és un animal molt primitiu que representa la transició entre els invertebrats i els vertebrats. Viu en aigües poc profundes, sol estar a les platges sorrenques de l'Atlàntic i el Mediterrani.

## Característiques

La llanceta té amb forma pisciforme i de mida petita, uns 5 cm de llarg. No posseeix crani i no té un cervell diferenciat, ni mandíbules, ni esquelet; té un sistema nerviós format per una tub neural dorsal que no està protegit per vèrtebres i sembla totalment privat d'òrgans sensorials. Durant el seu estat larvari mostra notocorda, la qual cosa l'inclou en l'embrancament dels cordats. És comestible.

## Referències

* ↑ TERMCAT (català)
* ↑ Gran enciclopèdia catalana (català)
* ↑ «WoRMS - World Register of Marine Species - Branchiostoma lanceolatum (Pallas, 1774)». [Consulta: 9 desembre 2020].
# Amfiteatre de Segòbriga

L'amfiteatre de Segòbriga fou construït a la ciutat romana de Segòbriga, conquerida el segle ii aC i que en temps d'August, al voltant del 12 aC, deixà de ser una ciutat estipendària que pagava tributs a Roma i es convertí en municipium. La ciutat formà part de la capital de la província romana de Tarraconense i avui dia les restes es troben a la població de Saelices, a la província de Conca, a l'estat espanyol.

## Història

L'amfiteatre fou construït entre el segle i i II i està just davant del teatre i era l'edifici més gran dels que es construïren a la ciutat de Segòbriga.
Aquest edifici estava destinat a les lluites entre gladiadors, entre bèsties o entre homes i bèsties, les denominades venationes. La seva bona conservació, parcialment malmesa per l'expoli d'algunes peces de granit i marbres i altres materials que van extreure-se'n per a la construcció del convent i la fortalesa d'Uclés, es deu que durant segles les restes van fer-se servir com a magatzem i corral de bestiar.

## Característiques arquitectòniques

Aquest amfiteatre tenia capacitat per acollir al voltant de 5.500 espectadors. Té forma el·líptica irregular, amb una llargada de 75 m, l'arena, de 40x34 m, està limitada amb les grades mitjançant un pòdium.

## Vegeu també

* Amfiteatre de Tarragona
* Segòbriga
# Amfiteatre de Trèveris

L'Amfiteatre de Trèveris és un amfiteatre romà del segle i prop de les Termes Imperials de Trèveris, Renània-Palatinat. Escenari de lluites de gladiadors i de competicions d'animals.
Es tracta d'una sorra líptica i l'estructura de les grades estava formada per arcades, i envoltada per una muralla alta.
En el segle v, els habitants de Trèveris usaven l'amfiteatre com a refugi durant els freqüents atacs dels pobles germànics.
# Amfiteatre de les Tres Gàl·lies

L'amfiteatre de les Tres Gàl·lies de Lugdúnum (Lió, França) és un dels elements del Santuari Federal de les Tres Gàl·lies dedicat al culte de Roma i d'August, celebrat per les seixanta nacions gal·les reunides a Lugdúnum. Els vestigis de l'amfiteatre han sigut classificats com a monuments històrics a França al 28 de novembre del 1961.
Construït sota el regnat de Tiberi, té capacitat d'acollir-hi 20 000 espectadors. Fou edificat a sobre de l'esplanada del santuari federal, que acollia el Consell de les Gàl·lies. El monument fou reconstruït i readaptat sota el regnat d'Hadrià.

## Referències

* ↑ (francès) l'amfiteatre de les Tres Gàl·lies, culture.gouv.fr
# Amfiteatre romà de Cartago

L'amfiteatre romà de Cartago fou una construcció monumental romana a la ciutat de Cartago (després de la seva refundació pels romans a finals del segle i aC) i avui jaciment arqueològic de la moderna ciutat de Carthage. A l'amfiteatre, fundat al mateix temps que la ciutat, es feien les lluites de gladiadors i altres celebracions romanes. L'amfiteatre es troba a nivell del sòl a la perifèria de Carthage, i és de mides similars a l'amfiteatre d'El Djem, que està molt millor conservat. Era de forma circular i mesurava 120 x 93 metres, i l'arena feia 64 x 36 metres, i en total 156 x 128 metres. Fou ampliat a finals del segle ii o començaments del segle iii i va arribar a tenir una capacitat de 41.000 espectadors.
# Amharclann na Mainistreach

L'Amharclann na Mainistreach (en irlandès) o Abbey Theatre (en anglès), (Teatre de l'Abadia); també anomenat National Theatre of Ireland (Teatre Nacional d'Irlanda) és una sala teatral situada a Dublín, (Irlanda). Va obrir les portes al públic el 27 de desembre de 1904 i ha continuat la seva activitat fins als nostres dies, malgrat l'incendi que va patir l'any 1951 en la seva seu històrica. Aquest teatre és el primer teatre del món anglosaxó que va ser finançat amb ajuts públics.

## Enllaços externs

* Pàgina web del teatre
# Amiloïdosi cutània macular

L'amiloïdosi cutània macular (o, senzillament, amiloïdosi macular) o melanosi friccional és una forma d'amiloïdosi cutània localitzada caracteritzada per la presència de màcules fosques, moderadament pruents. De forma habitual es localitza a l'esquena, entre els omòplats (llavors s'anomena amiloïdosi interescapular), però també es pot trobar als braços, mamelles, les natges i canyelles. S'observa més freqüentment en hispanoamericans i de pell fosca.
El tractament principal consisteix principalment a evitar el rascat; també poden emprar-se antihistamínics orals i glucocorticoides tòpics.

## Referències

* ↑ James, William D.; Berger, Timothy G.; et al.. Andrews' Diseases of the Skin: clinical Dermatology. Saunders Elsevier, 2006. ISBN 0-7216-2921-0.
* ↑ Diccionari Enciclopèdic de Medicina
# Amni

L'amni és un òrgan embrionari en forma de sac membranós. Es troba només als amniotes, que precisament reben el seu nom a aquesta estructura.

## Referències

* ↑ «amni | enciclopedia.cat». [Consulta: 17 octubre 2024].
# Amonioborita

L'amonioborita és un mineral de la classe dels borats. Rep el seu nom en al·lusió a la seva composició, sent un borat que conté el catió amoni.

## Característiques

L'amonioborita és un borat de fórmula química (NH₄)₃B$_{15}$O$_{20}$(OH)₈·4H₂O. Cristal·litza en el sistema monoclínic. Es troba en forma de plaques microscòpiques, agrupades en paral·lel; també en forma de masses granulars comunament de gra fi. És un mineral dimorf de la larderel·lita.
Segons la classificació de Nickel-Strunz, l'amonioborita pertany a «06.EA - Nesopentaborats» juntament amb els següents minerals: sborgita, leucostaurita, santita, ramanita-(Rb), ramanita-(Cs) i ulexita.

## Formació i jaciments

Es troba en fumaroles d'àcid bòric en regions volcàniques, i en llacunes fumaròliques riques en àcid bòric. Va ser descoberta l'any 1931 a Larderello, Pomarance, a la província de Pisa (Toscana, Itàlia), on es troba associada a altres minerals com la sassolita i la larderel·lita. Larderello és l'únic indret on ha estat trobada aquesta espècie mineral.

## Referències

* ↑ «Ammonioborite» (en anglès). Mindat. [Consulta: 8 març 2017].
# Amoret dansaire (Donatello)

L'amoret dansaire és una escultura en bronze atribuït a Donatello i conservat al Museu del Bargello de Florència. Té una mida de 37,80 cm d'altura i està datat entre els anys de 1423 i 1427, en un període en què l'artista va treballar a Siena.

## Història

La història de l'escultura ha estat reconstruïda per Francesco Caglioti (2003). Segons ell, el treball era part d'una prova, descartada, d'una sèrie de tres querubins per a la pica baptismal de Siena, com demostra la seva afinitat amb un dels exemplars per al mencionat treball. A part d'algunes diferències a la forma bàsica, l'escultura es pot posar en relació directa amb els altres sis putti de la font baptismal, tres de Giovanni di Turino, el dansaire, el jugador amb la pilota i un altre perdut i tres de Donatello, dos dels quals segueixen al lloc, el dansaire i el tocador de trompeta. El tercer putti de Donatello és probablement un tocador de pandereta, avui a Berlín. Segurament es va mantenir molt de temps al taller del mestre, fins, que potser mitjançant Bertoldo di Giovanni, va arribar a les col·leccions dels Mèdici, on es va registrar documentalment, passant després als grans ducs i finalment a l'Estat.

## Descripció

L'amoret dansaire està resolt amb un moviment solt i amb un plomatge de les ales similar a altres realitzats per l'escultor, amb una carn tova i moviment típic dels altres querubins donatelians. La peanya realitzada en forma de vieira és afí als altres amorets de la pica baptismal. La falta d'acabament al cap fa pensar en la situació d'abandonament de projecte de l'obra.

## Enllaços externs

* Catàleg de la Soprintendenza de Florència